**Német Nemzetiségi Önkormányzat Mór**

**32/2016. (III.29.) NNÖM sz. határozata**

**a Móri Meseház Óvoda jogutóddal történő megszüntetése, fenntartói jogának átadása tárgyában**

Német Nemzetiségi Önkormányzat Mór Képviselő-testülete a nemzeti köznevelésről szóló 2011. évi CXC. törvény 83. § (3)-(4) bekezdése alapján a Móri Meseház Óvoda jogutóddal történő megszüntetését, és fenntartói jogának átadását egyetértési jogkör keretében megtárgyalta.

A Képviselő-testület egyetért, és támogatja a Móri Meseház Óvoda 2016. augusztus 31. napi hatályú jogutóddal történő megszüntetését oly módon, hogy Mór Városi Önkormányzat Képviselő-testülete az intézmény fenntartói jogát átadja a Móri Többcélú Kistérségi Társulás részére, az intézmény a Móri Többcélú Kistérségi Társulás által fenntartott Zengő Óvoda Egységes Óvoda-Bölcsődébe beolvad, és annak székhelyintézményeként működik tovább.

Mór, 2016. március 29.

Erdei Ferenc

elnök